જીવનના અંધકારને પૂરેપૂરો પ્રમાણ્યો હોવા છતાં નિરાશાના અંધારથી તેઓ દૂર રહ્યાં છે તેનો તેમને સંતોષ છે. આ નિરાશાએ જો તેમના પર આક્રમણ કર્યું હોત તો તેમનો સર્વનાશ થઈ જાત એવી તેમને ખાતરી છે. એ સર્વનાશમાંથી પોતે બચી શક્યાં તેનો એકરાર તેમણે આ રીતે કર્યો છે : “મારા જીવનમાં હું દરેક દિવસે ત્રણ બાબતો માટે ઈશ્વરને ધન્યવાદ આપું છું : એક તો એણે પોતાના કાર્યોને જાણવાનું સામર્થ્ય મને પ્રદાન કર્યું, બીજું, મારા અંધકારમાં મારામાં શ્રદ્ધાનો દીપ પ્રગટાવ્યો અને મને એવા જીવનની કલ્પના કરતાં શીખવ્યું જે પ્રકાશ, ફૂલો ને દિવ્ય સંગીતને કારણે આનંદગ્રહ હશે.